佛說阿彌陀經

姚秦龜□三藏鳩摩羅什譯

如是我聞 一時佛在舍衛國祇樹給孤獨園 與大比丘僧千二百五十人俱 皆是大阿羅漢 衆所知識 長老舍利弗 摩訶目乾連 摩訶迦葉 摩訶迦□延 摩訶拘□羅 離婆多 周梨槃陀迦 難陀 阿難陀 羅□羅 □梵波提 賓頭盧頗羅墮 迦留陀夷 摩訶劫賓那 薄俱羅 阿[少/□]樓馱 如是等諸大弟子 幷諸菩薩摩訶薩 文殊師利法王子 阿逸多菩薩 乾陀訶提菩薩 常精進菩薩 與如是等諸大菩薩 及釋提桓因等 無量諸天大衆俱 爾時佛告長老舍利弗 從是西方過十萬億佛土 有世界名曰極樂 其土有佛號阿彌陀 今現在說法 舍利弗 彼土何故名爲極樂 其國衆生無有衆苦 但受諸樂故名極樂 又舍利弗 極樂國土 七重欄楯七重羅網七重行樹 皆是四寶周□圍繞 是故彼國名曰極樂 又舍利弗 極樂國土有七寶池 八功德水充滿其中 池底純以金沙布地 四邊階道 金銀琉璃頗梨合成 上有樓閣 亦以金銀琉璃頗梨車□赤珠馬瑙而嚴飾之 池中蓮花大如車輪 靑色靑光 黃色黃光 赤色赤光 白色白光微妙香潔 舍利弗 極樂國土成就如是功德莊嚴又舍利弗 彼佛國土常作天樂 黃金爲地 晝夜六時天雨曼陀羅華 其國衆生常以淸旦各以衣[袖-由+戒]盛衆妙華 供養他方十萬億佛 卽以食時還到本國 飯食經行 舍利弗 極樂國土成就如是功德莊嚴 復次舍利弗 彼國常有種種奇妙雜色之鳥 白鵠孔雀鸚鵡舍利迦陵頻伽共命之鳥 是諸衆鳥 晝夜六時出和雅音 其音演暢 五根五力七菩提分八聖道分如是等法 其土衆生聞是音已 皆悉念佛念法念僧 舍利弗 汝勿謂此鳥實是罪報所生 所以者何 彼佛國土無三惡趣 舍利弗 其佛國土尙無三惡道之名 何況有實 是諸衆鳥 皆是阿彌陀佛 欲令法音宣流變化所作 舍利弗 彼佛國土 微風吹動諸寶行樹及寶羅網出微妙音 譬如百千種樂同時俱作 聞是音者皆自然生念佛念法念僧之心 舍利弗 其佛國土成就如是功德莊嚴 舍利弗 於汝意云何 彼佛何故號阿彌陀 舍利弗 彼佛光明無量 照十方國無所障□ 是故號爲阿彌陀 又舍利弗 彼佛壽命 及其人民無量無邊阿僧祇劫 故名阿彌陀 舍利弗 阿彌陀佛成佛已來於今十劫 又舍利弗 彼佛有無量無邊聲聞弟子 皆阿羅漢 非是算數之所能知 諸菩薩亦復如是 舍利弗 彼佛國土成就如是功德莊嚴 又舍利弗 極樂國土衆生生者皆是阿□跋致 其中多有一生補處 其數甚多 非是算數所能知之 但可以無量無邊阿僧祇劫說 舍利弗 衆生聞者 應當發願願生彼國 所以者何 得與如是諸上善人俱會一處 舍利弗 不可以少善根福德因緣得生彼國 舍利弗 若有善男子善女人 聞說阿彌陀佛 執持名號 若一日 若二日 若三日 若四日 若五日 若六日 若七日 一心不亂 其人臨命終時 阿彌陀佛與諸聖衆 現在其前 是人終時心不顚倒 卽得往生阿彌陀佛極樂國土 舍利弗 我見是利故說此言 若有衆生聞是說者 應當發願生彼國土 舍利弗 如我今者讚歎阿彌陀佛不可思議功德 東方亦有阿[門@(人/(人*人))]□佛 須彌相佛 大須彌佛 須彌光佛 妙音佛 如是等恒河沙數諸佛 各於其國出廣長舌相 遍覆三千大千世界說誠實言 汝等衆生 當信是稱讚不可思議功德一切諸佛所護念經 舍利弗 南方世界有日月燈佛 名聞光佛 大焰肩佛 須彌燈佛 無量精進佛 如是等恒 河沙數諸佛 各於其國出廣長舌相 遍覆 三千大千世界說誠實言 汝等衆生當信 是稱讚不可思議功德一切諸佛所護念經 舍利弗 西方世界有無量壽佛 無量相佛 無量幢佛 大光佛 大明佛 寶相佛 淨光佛 如是等恒河沙數諸佛 各於其國出廣長舌相 遍覆三千大千世界說誠實言 汝等衆生 當信是稱讚不可思議功德一切諸佛所護念經 舍利弗 北方世界有焰肩佛 最勝音佛 難沮佛 日生佛 網明佛 如是等恒河沙數諸佛 各於其國出廣長舌相遍覆三千大千世界說誠實言 汝等衆生 當信是稱讚不可思議功德一切諸佛所護念經 舍利弗 下方世界有師子佛 名聞佛 名光佛 達摩佛 法幢佛 持法佛 如是等恒河 沙數諸佛 各於其國出廣長舌相 遍覆三千大千世界說誠實言 汝等衆生 當信是稱讚不可思議功德一切諸佛所護念經舍利弗 上方世界有梵音佛 宿王佛 香上佛 香光佛 大焰肩佛 雜色寶華嚴身佛 娑羅樹王佛 寶華德佛 見一切義佛 如須彌山佛 如是等恒河沙數諸佛 各於其國 出廣長舌相 遍覆三千大千世界說誠實言 汝等衆生 當信是稱讚不可思議功德一切諸佛所護念經 舍利弗 於汝意云何 何故名爲一切諸佛 所護念經 舍利弗 若有善男子善女人 聞是經受持者 及聞諸佛名者 是諸善男子善女人 皆爲一切諸佛共所護念 皆得不退轉於阿□多羅三□三菩提 是故舍利弗 汝等皆當信受我語及諸佛所說 舍利弗 若有人已發願 今發願 當發願 欲生阿彌陀佛國者 是諸人等 皆得不退轉 於阿□多羅三□三菩提 於彼國土若已生 若今生 若當生 是故舍利弗 諸善男子善女人 若有信者 應當發願生彼國土舍利弗 如我今者稱讚諸佛不可思議功德 彼諸佛等 亦稱說我不可思議功德 而作是言 釋迦牟尼佛能爲甚難希有之事 能於娑婆國土五濁惡世 劫濁 見濁 煩惱濁 衆生濁 命濁中 得阿□多羅三□三菩提 爲諸衆生 說是一切世間難信之法 舍利弗 當知 我於五濁惡世 行此難事 得阿□多羅三□三菩提 爲一切世間 說此難信之法 是爲甚難 佛說此經已 舍利弗及諸比丘 一切世間天人阿修羅等 聞佛所說歡喜信受 作禮而去

佛說阿彌陀經